ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ. 4/2002

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. Συνολικη εξελιξη των μηνιαιων δαπανων

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου έως τις 28 Φεβρουαρίου 2002.

1.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ΣΧΟΛΙΑ

3.1. Εκτέλεση πιστώσεων για τον Aπρίλιο 2002

Η εκτέλεση των πιστώσεων του τομέα 1 του προϋπολογισμού για τον Απρίλιο του 2002 (Δαπάνες των κρατών μελών από τις 16 Οκτωβρίου 2001 έως τις 28 Φεβρουαρίου 2002) ανέρχεται σε 27 946,8 εκατ. ευρώ, δηλαδή στο 63,1% των πιστώσεων. Οι δαπάνες είναι:

- 482,5 εκατ. ευρώ κάτω από το δείκτη για την υποκατηγορία 1α (παραδοσιακές δαπάνες του ΕΓΤΠΕ τμήμα εγγυήσεων και κτηνιατρικές δαπάνες), και

- 18,9 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για το γεωργικό προϋπολογισμό 2001 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2001, δηλαδή 1 ευρώ = 0,89 $. Για την περίοδο από την 1η Αυγούστου έως τις 28 Φεβρουαρίου 2002, η εκτιμώμενη μέση ισοτιμία του δολαρίου παρέμεινε περίπου στο ίδιο επίπεδο.

3.3. Παράγοντες της αγοράς

Υποκατηγορία 1a

Για την υποκατηγορία 1α, ο γενικός ρυθμός εκτέλεσης του προϋπολογισμού υπελείφθη του επιπέδου που προβλέπεται από το δείκτη. Ωστόσο, η εκτέλεση δεν υπήρξε ομοιόμορφη μεταξύ των τριών κατηγοριών των οικείων δαπανών. Συγκεκριμένα:

- για τα φυτικά προϊόντα, η παρατηρούμενη υστέρηση απορρόφησης πιστώσεων ήταν ελάχιστη σε σύγκριση με το επίπεδο του δείκτη.

- για τα ζωικά προϊόντα, η εκτέλεση υστέρησε έναντι του επιπέδου του δείκτη και υπήρξε κυρίως αποτέλεσμα χαμηλότερων δαπανών για το βόειο κρέας και το κρέας αιγοπροβάτων.

- για τις συναφείς δαπάνες, η κατάσταση ομοίαζε προς εκείνη που διαμορφώθηκε για τα ζωικά προϊόντα, όπου η κύρια υστέρηση δαπάνης μπορεί να αποδοθεί στα κτηνιατρικά και φυτοϋγειονομικά μέτρα.

Η παρατηρούμενη συνολική απόκλιση ανέρχεται σε -482,5 εκατ. ευρώ, ίση προς ποσοστό -1,2% των πιστώσεων του προϋπολογισμού. Παρόλ´αυτά, η απόκλιση για ορισμένα μεμονωμένα κεφάλαια είναι σημαντικότερη και οφείλεται στους ακόλουθους λόγους:

Κεφάλαιο B1-10: Αροτραίες καλλιέργειες // Απόκλιση: + 360 εκατ. ευρώ (+2,0%)

// (Δαπάνες: 17 250 εκατ. ευρώ)

(Δείκτης: 16 890 εκατ. ευρώ)

Στην αρχή του οικονομικού έτους, οι περισσότερες πληρωμές αυτού του κεφαλαίου αφορούν πληρωμές για άμεσες ενισχύσεις οι οποίες έπρεπε να είχαν διενεργηθεί στο διάστημα από τις 16 Νοεμβρίου 2001 έως τις 31 Ιανουαρίου 2002. Η παρατηρούμενη υπέρβαση μπορεί να αποδοθεί κυρίως στην επιτάχυνση του ρυθμού των πληρωμών άμεσων ενισχύσεων σε σύγκριση με το επίπεδο που προκύπτει από το δείκτη. Για τη χρήση 2002, ο δείκτης βασίστηκε στο ρυθμό πληρωμών της χρήσης 2001, δηλαδή στο πρώτο έτος κατά το οποίο η προθεσμία πληρωμής των εν λόγω άμεσων ενισχύσεων άλλαξε και έγινε η 31η Ιανουαρίου. Τα κράτη μέλη δεν προσάρμοσαν όμως αμέσως το ρυθμό πληρωμών τους ώστε να τηρήσουν τη νέα αυτή προθεσμία το έτος 2001. Ως εκ τούτου, η παρατηρούμενη επιτάχυνση του ρυθμού πληρωμών στη διάρκεια της χρήσης 2002 μπορεί κατά κύριο λόγο να αποδοθεί στην προσαρμογή του ρυθμού πληρωμών των κρατών μελών κατά την προσπάθειά τους τήρησης της νέας υποχρεωτικής προθεσμίας διενέργειας των πληρωμών.

Κεφάλαιο B1-14: Κλωστικά φυτά και μεταξοσκώληκες // Απόκλιση: - 93 εκατ. ευρώ (-9,7%)

// (Δαπάνες: 669 εκατ. ευρώ)

(Δείκτης: 762 εκατ. ευρώ)

Η υποεκτέλεση σε σχέση με το δείκτη οφείλεται στο ότι η Ελλάδα καθυστέρησε την πληρωμή των προκαταβολών για την ενίσχυση στο βαμβάκι.

Κεφάλαιο B1-16: Οίνος // Απόκλιση: - 195 εκατ. ευρώ (-14,1%)

// (Δαπάνες: 310 εκατ. ευρώ)

(Δείκτης: 505 εκατ. ευρώ)

Η υποεκτέλεση συνδέεται με σημειωθείσες καθυστερήσεις στις πληρωμές ενισχύσεων για απόσταξη με προορισμό την αγορά πόσιμου οινοπνεύματος στην Ισπανία, τη Γαλλία, την Ιταλία και την Πορτογαλία, όπως και για ενισχύσεις αναδιάρθρωσης στην Ελλάδα, την Ιταλία και την Αυστρία.

Κεφάλαιο B1-21: Βόειο κρέας // Απόκλιση: - 86 εκατ. ευρώ (-1,1%)

// (Δαπάνες: 3 360 εκατ. ευρώ)

(Δείκτης: 3 446 εκατ. ευρώ)

Η υστέρηση δαπανών μπορεί να αποδοθεί κατά κύριο λόγο στις καθυστερήσεις πληρωμών του ειδικού συστήματος αγορών, καθώς και στο χαμηλότερο τεχνικό, χρηματοπιστωτικό και λοιπό κόστος της παρέμβασης στον τομέα του βοείου κρέατος, όπου τα αποθέματα παρέμειναν στο επίπεδο των 0,25 εκατ. τόνων περίπου από τα μέσα Δεκεμβρίου.

Κεφάλαιο B1-22: Κρέας αιγοπροβάτων // Απόκλιση: - 110 εκατ. ευρώ (- 16,4%)

// (Δαπάνες: 292 εκατ. ευρώ)

(Δείκτης: 402 εκατ. ευρώ)

Η υστέρηση δαπανών μπορεί να αποδοθεί κατά κύριο λόγο στο γεγονός ότι τα υψηλότερα από τα προβλεπόμενα επίπεδα αγοραίων τιμών για το κρέας αιγοπροβάτων οδήγησαν στον καθορισμό πριμοδότησης προβατίνας/αίγας σε επίπεδο χαμηλότερο από εκείνο που προβλέφθηκε τον καιρό που καταρτίστηκε ο προϋπολογισμός. Κατά συνέπεια, η Επιτροπή εκτιμά ότι μπορεί να αναμένονται οικονομίες περίπου 86 εκατ. ευρώ έως τα τέλη έτους για το κεφάλαιο αυτό του προϋπολογισμού.

Κεφάλαιο B1-30: Προϊόντα εκτός παραρτήματος Ι // Απόκλιση: - 26 εκατ. ευρώ (-6,2%)

// (Δαπάνες: 141 εκατ. ευρώ)

(Δείκτης: 167 εκατ. ευρώ)

Η υστέρηση δαπανών οφείλεται στο μεγάλο όγκο εξαγωγών μεταποιημένων γεωργικών προϊόντων στα οποία χρησιμοποιούνται γάλα και γαλακτοκομικά προϊόντα για τα οποία τα ποσά επιστροφών για την υπόψη περίοδο διαμορφώθηκαν σε χαμηλότερο επίπεδο από εκείνο που χρησιμοποιήθηκε στον προϋπολογισμό, ιδίως για το αποκορυφωμένο γάλα σε σκόνη. Ωστόσο, θα πρέπει να επισημανθεί ότι κατά τη στιγμή σύνταξης της παρούσας έκθεσης τα ποσά επιστροφών κατά την εξαγωγή έχουν εκ νέου αρχίσει ανοδική πορεία.

Κεφάλαιο B1-32: Άκρως απόκεντρες περιφέρειες και νήσοι του Αιγαίου // Απόκλιση: - 31 εκατ. ευρώ (-12,8%)

// (Δαπάνες : 70 εκατ. ευρώ)

(Δείκτης : 101 εκατ. ευρώ)

Η παρατηρούμενη υστέρηση εκτέλεσης του προϋπολογισμού οφείλεται κατά κύριο λόγο σε προσωρινές καθυστερήσεις υλοποίησης των προγραμμάτων POSEIDOM και POSEICAN σε σύγκριση με τα αποτελέσματα που προκύπτουν από το δείκτη.

Κεφάλαιο B1-33: Κτηνιατρικά και φυτοϋγειονομικά μέτρα // Απόκλιση: - 166 εκατ. ευρώ (-29,1%)

// (Δαπάνες : - εκατ. ευρώ)

(Δείκτης : 166 εκατ. ευρώ)

Η παρατηρούμενη υστέρηση εκτέλεσης οφείλεται στους νέους λογιστικούς κανόνες, που ισχύουν από την 1.1.2002, με τους οποίους απαιτείται η μεμονωμένη καταχώρηση των πιστώσεων αναλήψεων υποχρεώσεων ανά νόσο, για έκαστο κράτος μέλος. Λόγω των διατάξεων αυτών χρειάζεται η γνωστοποίηση, προς τις αρμόδιες υπηρεσίες της Επιτροπής, ενός αριθμού τραπεζικού λογαριασμού, πράγμα που δεν έχουν ακόμη πράξει ορισμένα κράτη μέλη. Ως εκ τούτου, με βάση τους κανόνες του νέου λογιστικού συστήματος, δεν μπορούν να αναληφθούν οι σχετικές πιστώσεις με συνέπεια, τοιουτοτρόπως, την παρατηρούμενη προσωρινή υστέρηση εκτέλεσης.

Υποκατηγορία 1β

Κεφάλαιο B1-40: Αγροτική ανάπτυξη // Απόκλιση: - 19 εκατ. ευρώ (-0,4%)

// (Δαπάνες: 825 εκατ. ευρώ)

(Δείκτης: 844 εκατ. ευρώ)

Η διαφορά σε σύγκριση με το δείκτη είναι ελάχιστη (=0.4%). Μπορεί ως επί το πλείστο να αποδοθεί σε καθυστερήσεις υλοποίησης προγραμμάτων που σχετίζονται με μειονεκτικές περιοχές και τους νέους μηχανισμούς γεωργοπεριβαλλοντικών μέτρων, μέτρων πρόωρης συνταξιοδότησης και προστασίας των δασών.

4. ΣΥΜΠΕΡΑΣΜΑΤΑ

Εκτέλεση των πιστώσεων τον Απρίλιο 2002

Η απορρόφηση των πιστώσεων για τον Απρίλιο 2002 (δαπάνες των κρατών μελών από τις 16 Οκτωβρίου 2001 έως τις 28 Φεβρουαρίου 2002) ανέρχεται σε 27 946,8 εκατ. ευρώ, δηλαδή στο 63,1% των πιστώσεων. Οι δαπάνες διαμορφώνονται σε 482,5 εκατ. ευρώ κάτω από το δείκτη για την υποκατηγορία 1α, και σε 18,9 εκατ. ευρώ για την υποκατηγορία 1β.

Η συνολική διαφορά μεταξύ των πραγματικών δαπανών και του δείκτη και για τις δύο υποκατηγορίες είναι αμελητέα. Ωστόσο, οι διαφορές για ορισμένα μεμονωμένα κεφάλαια είναι μεγαλύτερες. Ενώ ορισμένες από αυτές τις διαφορές αναμένεται ότι θα είναι προσωρινές, σε ορισμένα κεφάλαια όπως στους τομείς του κρέατος αιγοπροβάτων και του βοείου κρέατος η υποαπορρόφηση αυτή αναμένεται να επιβεβαιωθεί έως τα τέλη του έτους, συνεπαγόμενη τοιουτοτρόπως συνολική υστέρηση δαπανών του προϋπολογισμού 2002.